b'\n_START_ARTICLE_\nAren aukio\n_START_PARAGRAPH_\nAren aukio eli Kolmikulman aukio on Jyv\xc3\xa4skyl\xc3\xa4n Puistolassa sijaitseva aukio. Aukio on Jyv\xc3\xa4skyl\xc3\xa4n ensimm\xc3\xa4inen kaupunkiaukio ja t\xc3\xa4t\xc3\xa4 nyky\xc3\xa4 se hallitsee toista p\xc3\xa4\xc3\xa4t\xc3\xa4 Jyv\xc3\xa4skyl\xc3\xa4n k\xc3\xa4velykadusta. Se rakennettiin 1910-luvun alussa, kun uusi asemakaava mahdollisti ruutukaavan ulkopuolelle rakentamisen._NEWLINE_Aukion nimi muotoutui kansan suussa Aren aukioksi, kun aukiolla sijaitsevan nykyisen Kolmikulman kauppakeskuksen paikalla olleen Keski-Suomen S\xc3\xa4hk\xc3\xb6liikkeen liiketoimintaan otettiin mukaan autot. Perustaja Kalle Heinonen ilmoitti tuolloin uuden yrityksen nimeksi ARE, joka tulee sanoista auto, radio ja elektrisiteetti.'